মেসেজ পাঠানোর পর তা যদি আপনার ফোন থেকে চলে যায় তাহলে আর কিছু করার নেই। কিন্তু তা যখন সেনডিং-এ থাকে তাহলে সহজ একটি উপায়ে তা বন্ধ করতে পারবেন। এক্ষেত্রে মেসেজটি যখন সেনডিং দেখাচ্ছে তখন দ্রুত আপনার স্মার্টফোনটিকে এয়ারপ্লেন মোডে নিয়ে যান। এজন্য বিভিন্ন ফোনের বিভিন্ন অপশন রয়েছে। আপনার স্মার্টফোনে এয়ারপ্লেন মোডটি কোথায় তা আগে থেকেই জেনে নিন। বহু ফোনেই এ মোডটি আনার জন্য কন্ট্রোল সেন্টার আনতে হয়। এরপর এয়ারপ্লেন মোড চালু করতে হয়। অনেক ফোনে আবার কোনো বাটন চাপলেই চলে আসে। কিছু অ্যান্ড্রয়েড ফোনে স্ক্রিনের ওপরের ডান পাশ থেকে নিচে সোয়াইপ করলেই সেটিংস পাওয়া যাবে। সেখান থেকেই দ্রুত এয়ারপ্লেন মোড চালু করা যায়।